
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 15
                                                            din 30 ianuarie 2020
privind însuşirea documentaţiei topo – cadastrale

pentru imobilul de natură teren intravilan, situat în Municipiul Sighișoara, str. Viilor, nr. 6/A

Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre, înregistrat cu nr. 458/10.01.2020 şi la Consiliul Local Sighișoara cu nr. 1.272/16.01.2020, de referatul de aprobare, înregistrat cu nr. 460/10.01.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere documentaţia topo – cadastrală de dezmembrare a imobilului de natură teren intravilan, în suprafață de 2.252 mp., cu categoria de folosință curți – construcții, înscris în Cartea Funciară nr. 58068 Sighișoara, cu nr. cadastral 58068, situat în Municipiul Sighișoara, str. Viilor nr. 6/A, proprietate privată a Municipiului Sighișoara, în două loturi, cu propunerea de instituire a unei servituți de trecere, cu mijloace auto, asupra lotului 2, în favoarea lotului 1;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere prevederile art. 876 - 880 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Ordinului nr. 700/2014 al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 459/10.01.2020, prin care se propune însuşirea documentaţia topo – cadastrală pentru imobilul de natură teren intravilan, situat în Municipiul Sighișoara, str. Viilor, nr. 6/A ;

Având în vedere avizele favorabile ale tuturor comisiilor pe domenii de specialitate;
În temeiul art. 129 (2) lit. „c”, (6) lit. „c” şi (14), art. 139 (1) şi (3) lit. ,,gˮ și a art. 196 (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

     H O T Ă R Ă Ş T E:

Art. 1.  (1) Se însușește documentaţia topo – cadastrală de dezmembrare a imobilului de natură teren intravilan, în suprafață de 2.252 mp., cu categoria de folosință curți – construcții, înscris în Cartea Funciară nr. 58068 Sighișoara, cu nr. cadastral 58068, situat în Municipiul Sighișoara, str. Viilor nr. 6/A, anexa nr. 1 la prezenta hotărâre, în două loturi, după cum urmează:

▪ lot 1 cu suprafața de 581 mp., care va constitui teren aferent construcției C1;
▪ lot 2 cu suprafața de 1.671 mp.,

cu propunerea de instituire a unei servituți de trecere, cu mijloace auto, asupra lotului 2, în favoarea lotului 1.   

(2) Se aprobă dezmembrarea imobilului de natură teren intravilan, în suprafață de 2.252 mp., cu categoria de folosință curți – construcții, înscris în Cartea Funciară nr. 58068 Sighișoara, cu nr. cadastral 58068, situat în Municipiul Sighișoara, str. Viilor nr. 6/A, în două loturi, după cum urmează:
▪ lot 1 cu suprafața de 581 mp., care va constitui teren aferent construcției C1;
▪ lot 2 cu suprafața de 1.671 mp.

(3) Se aprobă instituirea unei servituți de trecere, cu mijloace auto, asupra lotului nr. 2 nou creat în urma dezmembrării, în favoarea lotului nr. 1 nou format.   

Art. 2. Imobilul de natură teren intravilan, situat în Municipiul Sighișoara, str. Viilor nr. 6/A, înscris în Cartea Funciară nr. 58068 Sighișoara, cu nr. cadastral 58068, precum și imobilele de natură teren nou formate, identificate conform documentației topo – cadastrale însușite prin art. 1 din prezenta hotărâre, sunt în proprietatea Municipiului Sighișoara – domeniu privat.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică și Biroul Public Cadastru și Agricultură din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

       Șoneriu Mihai - Marcel 
                                Contrasemnează pentru legalitate
                         SECRETARUL GENERAL al municipiului,

              Bizo Anca
(Prezenta s-a adoptat cu 10 voturi ”pentru” și 8 ”abțineri”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  3 ex. Direcția Administrarea Patrimoniului;

  1 ex. Biroul Juridic;

  1 ex. Biroul Buget, Contabilitate, Salarizare – Direcția Economică;

  3 ex. Biroul Public Cadastru și Agricultură.

14 ex.

B.A. 

